સ્વામિનારાયણ સંપ્રદાયની આજે આ મુદ્દા પર વિશેષ ટીકા કરવામાં આવે છે. એક સમયે ટીકાકારોનાં વર્ગમાં મારો પણ સમાવેશ થતો હતો. પણ જ્યારે જે સામાજીક પરિસ્થિતિને ધ્યાનમાં રાખી મહારાજે આ આદેશ કર્યો હતો તેની જાણ થતાં તેમના આ પગલાને નમન કરવું ગમે. આજથી બસો વર્ષ પહેલા મંદિરોમાં પણ સ્ત્રીઓ સલામત ન હતી ત્યારે, સ્ત્રીઓના રક્ષણ માટે તેમણે સ્ત્રી-પુરૂષ આચરણની મર્યાદા બાંધી. નોંધપાત્ર બાબત એ છે કે ખુદ સહજાનંદ સ્વામી પણ આ મર્યાદા કાયમ માટે આંકેલી છે તેમ ન હોતા માનતાં. એક હરિભક્તના જવાબમાં તેમણે કહ્યું હતું કે 'બાઇ અને ભાઇ બન્ને એક જ છે. અમે હાલ પુરતાં તેમને અલગ કર્યા છે. પણ યોગ્ય સમયે બધાં એક જ થઇ જશે.' આજે આ સંપ્રદાયના મંદિરોમાં આનો આરંભ થયેલો જોવા મળે છે.